ZAPISNIK

      konstituirajuće sjednice Vijeća Gradske četvrti Brezovica, održane 28. lipnja 2017., s početkom u 12,00 sati, u dvorani sjedišta Gradske četvrti, Brezovica, Brezovička cesta 100.

      Zamjenica gradonačelnika Grada Zagreba, Jelena Pavičić - Vukičević

      Nazočni članovi Vijeća: Marina Pucević, Božidar Puljanić, Dario Cerovski, Tomo Ferko, Vesna Šantek, Vladimir Iviček, Damir Dasović, Srećko Tatar, Žarko Vučak, Irena Poje Oxenham, Ivica Mavračić
       
      Nazočni_djelatnici Gradskog ureda za mjesnu samoupravu: 
      Zoran Nevistić, pročelnik  
      Renata Šimon, zamjenica pročelnika 
      Dalibor Drakula, voditelj Odjela
      Milan Kulaš, voditelj Područnog odsjeka Brezovica (Novi Zagreb)
      Lidija Špišić, stručni referent 
      Drago Novoselec, stručni referent 
      Kamelia Antonia Pelikon, stručni referent

       
       Sjednicom predsjedava zamjenica gradonačelnika Jelena Pavičić-Vukičević. Pozdravlja novoizabrane članove Vijeća Gradske četvrti Brezovica i članove vijeća svih 12 mjesnih odbora i čestita im na izbornom uspjehu. Početni, formalniji dio konstituirajućih sjednica održan je zajednički za Vijeće Gradske četvrti Brezovica i svih 12 vijeća mjesnih odbora na području Gradske četvrti Brezovica. 

       Himnom „Lijepa naša domovino“ odana je počast domovini.
       Minutom šutnje odana je počast svim palim hrvatskim braniteljima i civilnim žrtvama Domovinskog rata.
       Jelena Pavičić Vukičević nazočnima se obratila s nekoliko prigodnih riječi o značenju čina konstituiranja petog saziva Vijeća Gradske četvrti Brezivica te trećeg saziva 12 vijeća mjesnih odbora s područja Gradske četvrti Brezovica.
       Konstatira da je od 11 članova Vijeća Gradske četvrti Brezovica prisutno svih 11 te otvara konstituirajuću sjednicu Vijeća.
       Konstatira da je prisutna i većina članova vijeća mjesnih odbora s područja Gradske četvrti Brezovica te otvara konstituirajuće sjednice vijeća mjesnih odbora.

       Za sjednicu Vijeća Gradske četvrti predlaže sljedeći 

dnevni red:

1.   Osnivanje i izbor članova Mandatnog povjerenstva
2.   Izvješće Mandatnog povjerenstva o provedenim izborima za članove Vijeća     
      Gradske četvrti Brezovica s prijedlogom za verifikaciju mandata članovima Vijeća – 
      donošenje   zaključka
3.   Polaganje prisege članova Vijeća
4.   Izbor predsjednika Vijeća
5.   Izbor potpredsjednika Vijeća 
[bookmark: _GoBack]6.   Pitanja i prijedlozi
       Dnevni red prihvaćen je jednoglasno.

       Za sjednice vijeća mjesnih odbora predložila  je dnevne redove navedene u pozivima za njihove sjednice.
        Daje na usvajanje predložene dnevne redove.
        Dnevni redovi prihvaćeni su jednoglasno.

        U članku 50. stavku 3. Odluke o izboru članova vijeća gradskih četvrti i članova Vijeća mjesnih odbora propisano je da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.
        Na temelju uvida u podatke izabranih članova Vijeća Gradske četvrti Brezovica konstatira  da je najviše glasova dobila kandidacijska lista: „BANDIĆ MILAN 365 – STRANKA RADA I SOLIDARNOSTI“   te da je prvi izabrani član Vijeća na toj listi gospođa Marina Pucević. 
	Prema tome, gospođa Marina Pucević nastavit će predsjedati sjednicom Vijeća Gradske četvrti.
	Po istoj osnovi sjednicama vijeća mjesnih odbora nastavit će predsjedati prvi izabrani članovi tih vijeća s kandidacijskih lista koje su dobile najviše glasova.

       Određuje stanku u radu konstituirajuće sjednice Vijeća Gradske četvrti i poziva gospođu Marinu Pucević da nastavi voditi sjednicu Vijeća, a zadužene stručne osobe iz Službe za mjesnu samoupravu da mu u tome pomognu.
        Također određuje prekid u radu sjednica vijeća mjesnih odbora i određuje nastavak njihova rada u vrijeme i na mjestu navedenim u pozivima.

         Zamjenica gradonačelnika Jelena Pavičić-Vukičević  svima se zahvalila i zaželjela im uspješan rad te s pročelnikom Gradskog ureda za mjesnu samoupravu Zoranom Nevistićem i zamjenicom pročelnika Renatom Šimon napustila sjednicu u 12,40 sati.

Privremena predsjedateljica, Marina Pucević, zahvaljuje se  zamjenici gradonačelnika, pozdravlja nazočne goste i članove Vijeća, te prelazi na prvu točku dnevnog reda.


Ad 1) Osnivanje i izbor članova Mandatnog povjerenstva
      
            Marina Pucević predlaže da se Vesna Šantek izabere za predsjednicu, a Srećko Tatar i Božidar Puljanić za članove Mandatnog povjerenstva
            Otvara raspravu o Prijedlogu zaključka.
            Obzirom da se nitko nije javio za riječ, zaključuje raspravu te daje na glasovanje gore navedeni Prijedlog.
            Vijeće jednoglasno donosi

Z A K LJ U Č A K
o osnivanju i izboru članova Mandatnog povjerenstva


	1. Osniva  se Mandatno povjerenstvo Vijeća Gradske četvrti Brezovica (u nastavku teksta: Vijeće).
2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Vesna Šantek;
	za članove:       1. Srećko Tatar  i
			 2. Božidar Puljanić.

	
Marina Pucević određuje stanku kako bi Mandatno povjerenstvo  pripremilo Izvješće o provedenim izborima za članove Vijeća Gradske četvrti Brezovica s prijedlogom za verifikaciju mandata članovima Vijeća.


Ad 2) Izvješće Mandatnog povjerenstva o provedenim izborima za članove Vijeća Gradske četvrti Brezovica s prijedlogom za verifikaciju mandata članovima Vijeća - donošenje zaključka

            Nakon stanke i pripreme predsjednica Mandatnog povjerenstva Vesna Šantek podnijela je Vijeću
    
I Z V J E Š Ć E
o provedenim izborima za članove Vijeća Gradske četvrti Brezovica s prijedlogom za verifikaciju mandata članovima Vijeća

I.

	A)  Mandatno povjerenstvo razmotrilo je Rezultate Izbornog povjerenstva za izbor članova vijeća gradskih četvrti i članova vijeća mjesnih odbora (u nastavku teksta: Izborno povjerenstvo) o provedenim izborima za članove Vijeća Gradske četvrti Brezovica (u nastavku teksta: Vijeće) 21. svibnja 2017.,  Klasa: 013-03/13-08/4, Urbroj: 251-01-06-17-17, od 22. svibnja 2017. i akte objave kandidacijskih lista od 28. travnja 2017.  te je konstatiralo da je Izborno povjerenstvo utvrdilo i objavilo rezultate izbora za 11 članova Vijeća 23. svibnja 2017., koji su postali konačni 30. svibnja 2017.
	Od ukupno 10.385 birača upisanih u popis birača Gradske četvrti glasovalo je 5.189, odnosno 49,97 % birača.
	Nevažećih je bilo 119 glasačka listića, odnosno 2,29 %.

1. Pojedine kandidacijske liste dobile su sljedeći broj glasova:


1.„BANDIĆ MILAN 365 – STRANKA RADA I SOLIDARNOSTI“   1.756 glasova  34,64%
      – „STRANKA  RADA I SOLIDARNOSTI“                      
     Nositeljica liste: MARINA PUCEVIĆ	
					               
2. HRVATSKA DEMOKRATSKA ZAJEDNICA – HDZ                     1.188 glasova  23,43%
     Nositelj liste: VLADIMIR IVIČEK

3. NEZAVISNA LISTA SANDRE ŠVALJEK – NLSŠ                             633 glasova  12,48%         
    Nositelj liste: ŽARKO VUČAK

4. SOCIJALDEMOKRATSKA PARTIJA HRVATSKE –SDP                 513 glasova  10,12%
     HRVATSKA NARODNA STRABNKA –
    LIBERALNI DEMOKRATI - HNS
     HRVATSKA STRANKA UMIROVLJENIKA - HSU
     Nositeljica liste: IRENA POJE-OXENHAM

5. KANDIDACIJSKA LISTA GRUPE BIRAČA                                       343 glasova   6,76%
    GRADSKE ČETVRTI BREZOVICA
    Nositelj liste: IVICA MAVRAČIĆ

6. MOST NEZAVISNIH LISTA – MOST                                                  289 glasova   5,70%
    Nositelj liste: TOMISLAV CAVRIĆ

7. ŽIVI ZID                                                                                                  196 glasova   3,86%
    Nositelj liste: MIROSLAV TRPUTEC

8. ZELENA LISTA                                                                                      151 glasova   2,97%
    Nositelj liste: SINIŠA MARKULIN


         b) Rezultati izbora na temelju kandidacijskih lista su sljedeći:

1.Kandidacijska lista 
  „BANDIĆ MILAN 365 – STRANKA RADA I SOLIDARNOSTI“    – „STRANKA  RADA 
    I  SOLIDARNOSTI“                      
   dobila je 5  mjesta te su s te liste izabrani:
   1. MARINA PUCEVIĆ
   2. BOŽIDAR PULJANIĆ
   3. DARIO CEROVSKI
   4. TOMO FERKO
   5. VESNA ŠANTEK

2. Kandidacijska lista
    HRVATSKA DEMOKRATSKA ZAJEDNICA – HDZ                     
    dobila je 3 mjesta te su s te liste izabrani:
    1. VLADIMIR IVIČEK
    2. DAMIR DASOVIĆ
    3. SREĆKO TATAR


3. Kandidacijska lista 
    NEZAVISNA LISTA SANDRE ŠVALJEK – NLSŠ                             
    dobila je 1 mjesto te je s te liste izabran:
    1.ŽARKO VUČAK

 4. Kandidacijska lista
     SOCIJALDEMOKRATSKA PARTIJA HRVATSKE –SDP                 
      HRVATSKA NARODNA STRABNKA –
     LIBERALNI DEMOKRATI - HNS
      HRVATSKA STRANKA UMIROVLJENIKA - HSU
     dobila je 1 mjesto te je s te liste izabrana:
1. IRENA POJE OXENHAM

 5. Kandidacijska lista
     KANDIDACIJSKA LISTA GRUPE BIRAČA   GRADSKE ČETVRTI BREZOVICA
     dobila je 1 mjesto te je s te liste izabran:
1. IVICA MAVRAČIĆ
  
Izborno povjerenstvo utvrdilo je da su izbori za članove Vijeća provedeni u skladu s Odlukom o izborima članova vijeća gradskih četvrti i članova vijeća mjesnih odbora (u nastavku teksta: Odluka) te da nije bilo nepravilnosti koje su mogle utjecati na rezultate izbora.

	B) Izborno povjerenstvo dostavilo je utvrđene i objavljene rezultate izbora političkim  strankama i drugim predlagateljima kandidacijskih  lista.
	Predlagatelji lista upozoreni su  na odredbe članka 10. Odluke. U tom članku navedene su dužnosti koje su nespojive s dužnošću člana Vijeća.
	Izabrani član Vijeća koji u trenutku konstituiranja Vijeća obnaša nespojivu dužnost može se – sukladno odredbama članaka 11. i 12. Odluke - odlučiti za nastavak obnašanja te dužnosti, u kojem slučaju mu mandat miruje, a na dužnosti člana Vijeća zamjenjuje ga zamjenik.
	Prema odredbi članka 11. stavka 4. Odluke, osobi koja je istodobno izabrana na dužnost člana Vijeća i na dužnost člana vijeća mjesnog odbora, a do dana konstituiranja Vijeća nije obavijestila gradsko upravno tijelo nadležno za mjesnu samoupravu o tome koju dužnost prihvaća, mandat miruje na objema dužnostima.
	Izabrani član Vijeća također može podnijeti ostavku ili staviti mandat u mirovanje i iz osobnih razloga podnošenjem pisanog zahtjeva gradskom upravnom tijelu nadležnom za mjesnu samoupravu.
           Temeljem članka 10. Odluke  dužnosti koje su nespojive s dužnošću člana Vijeća obavljali su sljedeći članovi Vijeća: 
-Marina Pucević temeljem članka 10. stavka 2. Odluke, obzirom da je bila službenik u upravnom tijelu Grada Zagreba.
-Božidar Puljanić, Dario Cerovski, Tomo Ferko, Vesna Šantek i Žarko Vučak temeljem članka 10. stavka 1. Odluke, obzirom da su istodobno izabrani na dužnost člana Vijeća i na dužnost člana vijeća mjesnog odbora. 
Marina Pucević je 26. lipnja 2017. prekinula radni odnos u Uredu za javnu nabavu te nema zapreka za verifikaciju mandata iste.
Božidar Puljanić, Dario Cerovski, Tomo Ferko, Vesna Šantek i Žarko Vučak prihvatili su dužnost člana Vijeća, a u mirovanje su stavili mandate članova vijeća mjesnih odbora u kojima su izabrani te nema zapreka za verifikaciju mandata istih.

	Nitko od izabranih članova Vijeća nije zatražio stavljanje mandata u mirovanje niti je podnio ostavku. Nema niti drugih zapreka za verifikaciju mandata izabranim članovima Vijeća pa, sukladno tome, niti potrebe za određivanjem zamjenika članova u smislu odredaba članka 14. Odluke.
	
II.

	Mandatno povjerenstvo predlaže Vijeću da  prihvati ovo izvješće i  verificira mandate sljedećim članovima Vijeća:
         Ime i prezime                                                      Naziv kandidacijske liste

   1. MARINA PUCEVIĆ                              STRANKA  RADA I SOLIDARNOSTI
   2. BOŽIDAR PULJANIĆ                           STRANKA  RADA I SOLIDARNOSTI
   3. DARIO CEROVSKI                               STRANKA  RADA I SOLIDARNOSTI
   4. TOMO FERKO                                       STRANKA  RADA I SOLIDARNOSTI
   5. VESNA ŠANTEK                                   STRANKA  RADA I SOLIDARNOSTI
   6. VLADIMIR IVIČEK                                                      HDZ
   7. DAMIR DASOVIĆ                                                        HDZ
   8. SREĆKO TATAR                                                          HDZ
   9. ŽARKO VUČAK                                                           NLSŠ
 10. IRENA POJE OXENHAM                                     SDP-HNS-HSU
 11. IVICA MAVRAČIĆ                           KANDIDACIJSKA LISTA GRUPE BIRAČA                                       
                                                                    GRADSKE ČETVRTI BREZOVICA
                                                                   
 
Ad 3) Polaganje prisege članova Vijeća

           Marina Pucević poziva članove Vijeća da polože prisegu te čita slijedeći tekst prisege:
“Prisežem, svojom čašću, da ću dužnost člana Vijeća Gradske četvrti Brezovica obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Gradske četvrti, Grada Zagreba i Republike Hrvatske“.

Abecednim redom poziva svakog člana Vijeća da prisegne.
Članovi Vijeća dali su prisegu ustavši se i izgovorivši riječ “Prisežem”.
Svi članovi Vijeća predali su potpisanu prisegu djelatnicima Gradskog ureda za mjesnu samoupravu.


Ad 4) Izbor predsjednika Vijeća Gradske četvrti Brezovica

Marina Pucević konstatira da je za predsjednika Vijeća predložen jedan kandidat.
Vladimir Iviček, Srećko Tatar, Damir Dasović, Vesna Šantek i Dario Cerovski predložili su za predsjednicu Vijeća Marinu Pucević.
Otvara raspravu o Prijedlogu.
Obzirom da se nitko nije javio za riječ, zaključuje raspravu te daje na glasovanje Prijedlog da predsjednica Vijeća bude Marina Pucević. 
 Za prijedlog je glasovalo svih 11 članova Vijeća. 

 Temeljem rezultata glasovanja Vijeće donosi 
ZAKLJUČAK
o izboru predsjednice Vijeća Gradske četvrti Brezovica


1. Za predsjednicu Vijeća Gradske četvrti Brezovica izabrana je Marina Pucević.

          2. Ovaj će zaključak biti objavljen u Službenom glasniku Grada Zagreba.

	
Ad 5) Izbor potpredsjednika Vijeća Gradske četvrti Brezovica

Predsjednica Vijeća Marina Pucević konstatira da je za potpredsjednika Vijeća predložen jedan kandidat.
Marina Pucević, Vesna Šantek, Dario Cerovski, Tomo  Ferko i Božidar Puljanić predložili su za potpredsjednika Vijeća Vladimira Ivičeka.
Otvara raspravu o Prijedlogu.
Obzirom da se nitko nije javio za riječ, zaključuje raspravu te daje na glasovanje Prijedlog da potpredsjednik Vijeća bude Vladimir Iviček. 
 Za prijedlog je glasovalo svih 11 članova Vijeća. 

 Temeljem rezultata glasovanja Vijeće donosi 


Z A K LJ U Č A K
o izboru potpredsjednika Vijeća Gradske četvrti Brezovica


	1. Za potpredsjednika Vijeća Gradske četvrti Brezovica izabran je Vladimir Iviček.

	2. Ovaj zaključak bit će objavljen u Službenom glasniku Grada Zagreba.

 
Ad 6) Pitanja i prijedlozi

      Voditelj Područnog odsjeka Brezovica (Novi Zagreb), Milan Kulaš, obavijestio je nazočne da će Vijeće sredinom srpnja dobiti na uvid polugodišnje izvješće o Programu održavanja komunalne infrastrukture na području Gradske četvrti Brezovica u 2017.

       Završeno u 13,30 sati.          


KLASA: 026-02/17-001/241
URBROJ: 251-06-11-8-17-2
Brezovica, 28. lipnja 2017.              
                                                                                                            Predsjednica 
                                                                                                      Vijeća Gradske četvrti 
            Zapisnik vodio                                                                         Brezovica

    Milan Kulaš, dipl. politolog                                                     Marina Pucević, bacc. oec.                                                                                                                                                                         
